খাকী পোচাকধাৰীও সুৰক্ষিত নহয় এইখন অসমত ! এইবাৰ মহানগৰীত ঘটিল কি? -\nHomeআঞ্চলিকখাকী পোচাকধাৰীও সুৰক্ষিত নহয় এইখন অসমত ! এইবাৰ মহানগৰীত ঘটিল কি?\nখাকী পোচাকধাৰীও সুৰক্ষিত নহয় এইখন অসমত ! এইবাৰ মহানগৰীত ঘটিল কি?\nডিজিটেল ডেস্ক : যিসময়ত চৰকাৰৰ বৰমূৰীয়াসকলে নাগৰিকৰ সুৰক্ষাৰ দিশটোৰ সন্দৰ্ভত ডাঙৰ-ডাঙৰ কথা কৈ আহিছে, সেই একে সময়তে সাধাৰণ নাগৰিকৰ কথা বাদেই, আৰক্ষীও যদি এইখন অসমত সুৰক্ষিত নহয় বুলি কওঁ কথাটো শুনি হয়তো আপোনাৰ নিশ্চয় আচহুৱা লাগিব। আপোনাৰ আচহুৱা যেন লাগিলেও সেই কাণ্ডই সংঘটিত হৈছে গুৱাহাটী মহানগৰত। নিশা মহানগৰত উদণ্ড যুৱকে আৰক্ষীৰ প্ৰহাৰ কৰাৰ ঘটনা পোহৰলৈ আহিছে। অৱশ্যে এই ঘটনা অসমৰ ক্ষেত্ৰত কোনো নতুন নহয় যদিও বাৰে-বাৰে সংঘটিত হোৱা এনেধৰণৰ কাণ্ডই আৰক্ষী প্ৰশাসনৰ ফোপোলা দিশটোকে উদঙাই দিছে।\nখবৰ অনুসৰি, শুকুৰবাৰে মাজ নিশা পাণবজাৰ চেন্ট্ৰেল বেংকৰ সমীপত কৰ্তব্যৰত এজন যানবাহন আৰক্ষীৰ সৈতে এটা যুৱকৰ দলে প্ৰথমে কথাৰ কটাকটি হৈছিল। আৰক্ষীৰ লোকজনে যুৱকৰ দলটোক তীব্ৰ গতিত বাহন চলোৱাৰ কাৰণে বাহনখন ৰাখিবলৈ কৈছিল। যুৱকজনে বাহন ৰখোৱাৰ পৰিৱৰ্তে তেওঁৰ আন কেইজনমান যুৱকক মাতি আনি আৰক্ষীলোক দুজনক ওপৰত উপৰ্যুপৰি প্ৰহাৰ কৰে। আক্ৰমণৰ বলি হোৱা আৰক্ষী লোক দুুজন ক্ৰমে- লতাশিল আৰু পাণবজাৰ আৰক্ষী থানাৰ।\nযান-বাহন আৰক্ষীৰ এজাহাৰৰ ভিত্তিত পাণবজাৰ আৰক্ষীয়ে গ্ৰেপ্তাৰ কৰে ৬ উদণ্ড যুৱকক। জানিব পৰা মতে প্ৰহাৰ কৰা উদণ্ড যুৱক এজন পাণবজাৰ থানাত কৰ্মৰত কমল ৰয়ৰ পুত্ৰ অংকুৰজ্যোতি ৰয়। আনকেইজন হৈছে গীতশংকৰ মজুমদাৰ, হিমাশু চৌধুৰী, নিৰজ দত্ত, প্ৰতীম দাস আৰু অনুভৱ পান্দে। পাণবজাৰ থানাত গোচৰ panbazar PS case no 599/21 u/s 279/143/325/307/506 IPC ধাৰাৰ অধীনত যুৱককেইজনক আটক কৰি আটাইকেইজন অভিযুক্তকে আদালতত হাজিৰ কৰোঁৱা হৈছে।\nPrevious articleসোণাৰিত যাত্ৰীবাহী বাছ আৰু ডাম্পাৰৰ মুখামুখী সংঘৰ্ষ\nNext articleবচ্চন পৰিয়ালৰ জনপ্ৰিয়তাক ম্লান পেলালে ৪কোটিটকীয়া ষাঁড়ে, সৰ্বত্ৰে তোলপাৰ!
